Κισινάου

Το Κισινάου (Ρουμανικά: Chișinău προφέρεται: [kiʃiˈnəw], Ρωσικά: Кишинёв, Κισινιόφ), είναι η πρωτεύουσα και μεγαλύτερη πόλη της Μολδαβίας. Έχει περίπου 723.100 κατοίκους, εκ των οποίων το 70% είναι μολδαβικής καταγωγής, ενώ το 13% είναι Ρώσοι. Το Κισινάου θεωρείται μία από τις πιο περιβαλλοντικές πόλεις της Ευρώπης.

 Η πόλη βρίσκεται στο κέντρο της Μολδαβίας, στις όχθες του ποταμού Μπικ (Бык) ή Μπακ, έναν παραπόταμο του Δνείστερου, και διαιρείται σε πέντε διοικητικές περιφέρειες. Η συνολική έκτασή της είναι περίπου 565 χλμ². Το Κισινάου ιδρύθηκε το 1436 ως μοναστηριακή πόλη και ήταν μέρος του Πριγκηπάτου της Μολδαβίας, το οποίο από τις αρχές του 16ου αιώνα βρέθηκε υπό την κυριαρχία της Οθωμανικής Αυτοκρατορίας. Στις αρχές του 19ου αιώνα ήταν ένα μικρό χωριό με 7000 κατοίκους. Το 1812 κατελήφθη από τη Ρωσία που το κατέστησε κέντρο της Βεσσαραβίας. Ο πληθυσμός του είχε φτάσει τις 92.000 το 1862 και τις 125.787 μέχρι το 1900. Η πόλη έπαιξε σημαντικό ρόλο στον Ρωσοτουρκικό Πόλεμο (1877 -1878) ως το αρχηγικό κέντρο της Ρωσικής εισβολής. Στα τέλη του 19ου αιώνα, ιδιαίτερα εξαιτίας του αυξανόμενου αντισημιτικού κλίματος στη Ρωσία και την Πολωνία, πολλοί Εβραίοι διάλεξαν να εγκατασταθούν στο Κισινάου. Έτσι το 1900 το 43% του πληθυσμού του Κισινάου ήταν Εβραίοι. Το Κισινάου υπήρξε η πόλη δύο μεγάλων πογκρόμ (19-20 Απριλίου 1903, και 19-20 Οκτωβρίου 1905) που αποτέλεσαν μεταξύ άλλων λόγων μία από τις αιτίες της μεγάλης μετανάστευσης των Ανατολικοευρωπαίων Εβραίων στη Δυτική Ευρώπη και τις ΗΠΑ τα αμέσως επόμενα χρόνια. Η πόλη ανήκε στο Βασίλειο της Ρουμανίας (σημερινή Ρουμανία) από το 1918 ως το 1940, όπου ήταν πρωτεύουσα της διοικητικής περιφέρειας Λάπουσνα. Το 1940 η πόλη κατελήφθη από την ΕΣΣΔ και προσαρτήθηκε ως μέρος της Μολδαβικής ΣΣΔ. Από το 1941 έως το 1944, η Ρουμανία ανακατέλαβε το Κισινάου και κατέλαβε αρκετές περιοχές ανατολικά του, προσεγγίζοντας το Μικολαγίβ (στη σημερινή Ουκρανία). Ο Κόκκινος Στρατός ανακατέλαβε τη πόλη το 1944. Έτσι η πόλη έγινε οριστικά μέρος της Σοβιετικής Ένωσης, παραμένοντας μέρος της μέχρι τις 26 Δεκεμβρίου 1991 (επίσημα) όταν διαλύθηκε. Η ανεξαρτησία της Μολδαβίας ανακηρύχθηκε τον Αύγουστο του 1991, μετά το αποτυχημένο πραξικόπημα. Το Κισινάου είναι μεγάλο οικονομικό κέντρο. Οι βασικές βιομηχανίες του είναι, οικοδομικά υλικά, μηχανήματα, πλαστικά, ελαστικά και υφάσματα. Οι βασικές υπηρεσίες περιλαμβάνουν τράπεζες και εμπορικά καταστήματα. Υπάρχουν τρεις σταθμοί υπεραστικών λεωφορείων, διεθνές αεροδρόμιο (το Διεθνές αεροδρόμιο του Κισινάου) και διεθνής σιδηροδρομικός σταθμός με προορισμούς όπως Βουκουρέστι (Ρουμανία), Κίεβο, Οδησσός (Ουκρανία), Μινσκ (Λευκορωσία), Μόσχα, Αγία Πετρούπολη, Σαμάρα (Ρωσία), Βάρνα (Βουλγαρία). Στην πόλη εδρεύουν τριάντα έξι πανεπιστήμια και η Ακαδημία Επιστημών της Μολδαβίας. Σήμερα η πόλη είναι πιο ζωντανή, ενώ το επίπεδο ζωής είναι καλύτερο από τις περισσότερες αγροτικές περιοχές της χώρας. Στο Κισινάου εδρεύουν τέσσερις επαγγελματικές ποδοσφαιρικές ομάδες: ΦΚ Ζίμπρου Κισινάου, ΦΚ Ντάτσια Κισινάου, ΦΚ Πολιτέχνικα Κισινάου και ΚΣ Στεάουα Κισινάου, οι οποίες αγωνίζονται στην Α' Εθνική Κατηγορία. Η ΦΚ Ζίμπρου αγωνίζεται στο νεόκτιστο (τα εγκαίνια του στις 20 Μαΐου 2006) Ζίμπρου Στάντιουμ, χωρητικότητας 10.600 θεατών, ενώ οι υπόλοιπες ομάδες αγωνίζονται στο Σταντιονούλ Ρεπούμπλικα (χωρητικότητας 7.687 θεατών) και στο Σταντιονούλ Ντινάμο (2.692 θέσεων). Γκρενόμπλ, Γαλλία (1977) Κίνγκστον απόν Χαλ, Ηνωμένο Βασίλειο (1982) Μάνχαϊμ, Γερμανία (1989) Σακραμέντο (Καλιφόρνια), ΗΠΑ (1990) Οδησσός, Ουκρανία (1994) Βουκουρέστι, Ρουμανία (1999) Κίεβο, Ουκρανία (1999) Γερεβάν, Αρμενία (2000) Μινσκ, Λευκορωσία (2000) Τελ Αβίβ, Ισραήλ (2000) Άγκυρα, Τουρκία (2004) Ιάσι, Ρουμανία (2008) Άλμπα Ιούλια, Ρουμανία (2011) Τιφλίδα, Γεωργία (2011) Πάτρα, Ελλάδα Βίλνιους, Λιθουανία Εθνική Βιβλιοθήκη της Μολδαβίας